 Isaga oo hadalka sii wata waxa uu raaciyey Qoladan xukuumadu ma aha dad anaga na hor iman kara, ama nala doodi kara, oo nin halkaasi inta uu soo fadhiisto Cali Gurray la doodi kara ma jiro, laakiin dhammaan waxay madaxweynaha la ag fadhiyaan hadimooyin, waayo inta dalka biinaysa waa in yar, waayo ninkan Somaliland madaxweynaha ka ah waan aqaanaa, nin hadimo ma aha, nin argoosi leh ma aha, nin calool xun ma aha, laakiin mushkiladu waxa weeyi dhagihiisu waxay maqlaan, waxa la doonayo in ay maqlaan, idhihiisuna waxay arkan uun, waxa la doonayo in ay arkaan, cid aan kooxdaasi ku xeeran ahayn, way neceb yihiin dadka wanaaga madaxweynaha jecel, waayo runta in loo sheego ayey diidayaan. 